VS002585
Datum: 2005-12-18T01:00:00.000+01:00
datum_sodbe_i_stopnje: 2013-06-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - izguba okončin in drugih organov in njihove posledice - poškodbe kože in njihove posledice
fischer: izredno hudi primeri
odskodnina: 315.996,60 EUR (končni znesek odškodnine je bil ustrezno znižan po vštetju invalidnine) - enotna odškodnina
opombe: II Ips 224/2014 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Pred nesrečo vajen dinamičnega življenja.

## Škodni dogodek

Nesreča na smučišču, kjer je v oškodovanca med smučanjem trčil toženec z motornimi sanmi.

## Poškodba

Obtolčenine čelnih režnjev možganov, kar je imelo za posledico dolgotrajno nezavest, otekanje možganov, drobne krvavitve v možganovini in kar se je kasneje odrazilo v nevroloških in duševnih motnjah - desnostranska delna mrtvoudnost, psihoorganski sindrom. Udarnina obeh strani pljuč z vdorom krvi v obe polovici prsne votline, udarnina trebuha z raztrganino vranice, ki jo je bilo treba odstraniti. Zlom vratu leve stegnenice, zdrobljen odprt zlom leve stegnenice, odprt zlom desne goleni. Rana na levem komolcu, pri kateri so bili prekinjeni vsi sloji kože in del podkožja, tako da je bila potrebna operativna oskrba.

## Telesne bolečine

Hude telesne bolečine - 1 leto, od tega stalne hude telesne bolečine - 11 mesecev v času hospitalizacije, občasne hude telesne bolečine zaradi spastičnih krčev vseh udov - 1 mesec; srednje hude telesne bolečine - 1 mesec; lahke telesne bolečine - 3 mesece; občasne lahke telesne bolečine - še vedno trpi ob spremembah vremena, premikanju zatrdelih udov in fizioterapiji ter jih bo trpel vse življenje.

#### Hospitalizacija

3 ure v izkrvavitvenem šoku, na intenzivni negi - 24 dni; 11 mesecev hospitalizacije.

#### Rehabilitacija

Dolgotrajna fizioterapija, več kot 1 leto delovne in logopedske rehabilitacije.

#### Nevšečnosti med zdravljenjem

Dolgotrajno ležanje v bolnišnici, odvisnost od tuje pomoči, RTG (37x), CT (5x), jemanje različnih zdravil s stranskimi učinki, ki spreminjano ritem spanja in budnosti, jemanje različnih antibiotikov - 5 mesecev, transfuzija, urno merjenje parametrov fizioloških funkcij v intenzivni negi, infuzije, respiratorna terapija z različnimi inhalacijami,pomoč pri dihanju - 24 dni dihanja s pomočjo ventilatorja, 9 mesecev pa skozi cevko v vratu, odvajanja seča skozi cevko - pol leta, sonda za merjenje lobanjskega pritiska v lobanji - 3 tedne, hranjenje prek sonde - 1 leto, zdravila za zmanjšanje pritiska v lobanji, drenaža v prsnem košu - 14 dni.

## Strah

Primarni strah - ga ni utrpel zaradi nezavesti; sekundarnega strahu za izid zdravljenja - ni utrpel glede na posledice poškodb osrednjega živčevja, zaradi katerih je njegovo zavedanje podano le na nivoju konkretnega, ne vključuje pa abstraktnega razmišljanja, primerjav z drugimi, sklepanja prej - potem, itd. To zavedanje se je vzpostavilo 5 oziroma 6 mesecev po poškodbi. Zato je utrpel močan neposreden strah v neznanem okolju, strah ob bolečini, posegih, mučnih zdravstvenih intervencijah, pred tujimi ljudmi in zaradi odsotnosti znanih oseb, ki jih je doživljal kot domače, zaščitniške.

## Zmanjšanje življenjske aktivnosti

Oškodovanec je utrpel katastrofalno škodo. Ima trajne anatomske, funkcionalne, kozmetske in duševne posledice. V škodnem dogodku je utrpel katastrofalno škodo - zaradi posledic krvavitve in obtolčenin ter mrtvine možganov ima trajne nevrološke izpade (mrtvoudnost, psihoorganski sindrom), močno deformirani stegnenici, delno pa ima za posledico oslabitev kolka, popolna oslabitev goleni za gibanje in podporo telesu, huda volumska oslabitev mišic na udih, obsežne poškodbe mehkih tkiv, ki je zato biološko manjvredno, oslabelost pljuč, potrebna je bila odstranitev vranice, nenormalna povezava sapnika in kože na vratu, nepregibnost ali minimalna pregibnost sklepov; nezmožnost koordinacije gibov, vzdrževanja ravnotežja, zadrževanja blata, imunska oslabelost zaradi odstranitve vranice. Huda skaženost, ki vzbuja odklanjanje, gnus. 100% invalid. Vezan je na invalidsko posteljo in voziček, sposoben ni niti za samostojno obračanje v postelji; fiziološke potrebe in higieno opravlja v postelji ali vozičku, izključno s pomočjo staršev ali negovalnega osebja. Jesti ne more sam. Zaradi mentalne prizadetosti potrebuje nadzor kadar je buden, samostojnega življenja ne bo sposoben nikoli. Zaradi agresivnosti mora jemati pomirjevala in zdravila zaradi krčev in spastičnosti. Ni sposoben za branje, računanje, učenje, pridobitno dejavnost. Ni sposoben doživljanja užitkov (ob glasbi, hrani, gledanju slik, spolnosti ...). Ni sposoben za navezovanje stikov z ljudmi, razen deloma z materjo. Raven zavedanja je omejena le na konkretno čutenje, doživljanje neugodja in s tem trpljenja.

#### Opis invalidnosti

invalid I. kategorije

## Skaženost

Skaženost oškodovanec doživlja kot neke vrste neugodje, drugačno stanje kot ga je bil navajen, intuitivno reakcijo na drugačno reakcijo ljudi. Ne gre pa za zavestno funkcijo

**Zveza:**

OZ člen 179